
           Republika Hrvatska
         Trgovački sud u Zadru
    Zadar, Dr. Franje Tuđmana 35



U   I M E   R E P U B L I K E   H R V A T S K E 

R J E Š E N J E


Trgovački sud u Zadru, po sutkinji Ani Markač, na prijedlog sudske savjetnice Anamarije Kovačić Milković, povodom zahtjeva Financijske agencije, Regionalnog centra Split, Podružnice  Zadar, Zadar, Ivana Danila 4, OIB: 85821130368 od  29. svibnja 2018. za provedbu skraćenoga stečajnog postupka nad dužnikom MARJUR NET d.o.o., Zadar, Ulica Ljudevita Posavskog 4, OIB: 54508663448, 16. kolovoza 2018.

r i j e š i o  j e

       I. Obustavlja se skraćeni stečajni postupak nad dužnikom MARJUR NET d.o.o., Zadar, Ulica Ljudevita Posavskog 4, OIB: 54508663448.

       II. Nakon pravomoćnosti ovog rješenja, ovaj sud će odgovarajućom primjenom općih odredbi stečajnoga postupka Stečajnog zakona donijeti rješenje o pokretanju prethodnoga postupka odnosno otvaranju stečajnoga postupka nad dužnikom. 
 

Obrazloženje

 Postupajući po zahtjevu Financijske agencije od 29. svibnja 2018. za provedbu skraćenoga stečajnog postupka nad uvodno označenim dužnikom, oglasom ovog suda od 18. lipnja 2018. pozvane su osobe ovlaštene za zastupanje dužnika po zakonu u roku od 15 dana od dana objave oglasa, podnijeti sudu javnobilježnički ovjerovljen popis imovine i obveza na propisanom obrascu, te su pozvani vjerovnici u roku od 45 dana predložiti otvaranje stečajnoga postupka, sve sukladno odredbama čl. 430. i 431. Stečajnog zakona (Narodne novine broj 71/15, dalje u tekstu: SZ). 

 U propisanom roku vjerovnici Republika Hrvatska, Porezna uprava, Područni ured Zadar, Privredna banka Zagreb d.d., Zagreb, Radnička cesta 50, OIB: 02535697732 i VIPnet d.o.o., Zagreb, Augusta Šenoe 12, OIB: 29524210204, dostavili su ovom sudu prijedloge za otvaranje stečajnoga postupka nad dužnikom kojim su učinili vjerojatnim postojanje svoje tražbine.

Slijedom navedenog, razvidno je da u konkretnom slučaju nisu ispunjene pretpostavke iz čl. 431. SZ-a za istodobno otvaranje i zaključenje skraćenog stečajnog postupka, zbog čega je temeljem odredbe čl. 433. SZ-a donesena odluka kao u točki I. i II. izreke ovog rješenja. 

U Zadru 16. kolovoza 2018.

Za točnost otpravka-ovlaštena službenica						       Sutkinja
Anita Ivandić 								                 Ana Markač, v.r.

Uputa o pravnom lijeku
Protiv ovog rješenja može se izjaviti žalba u roku od osam dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje Visoki trgovački sud Republike Hrvatske. 

DNA:
      -FINA, RC Split, Podružnica Zadar
      -stečajnom dužniku
      -svima putem e-oglasne ploče
      -u spis

